304 



Vinteren; thi hvis Stedet var rigtig valgt, maatte Udkigs- 

 mandens Stade iklve forandres med Aarstiden. Den her omtalte 

 Bygning vilde sikkert ikke egne sig til Opholdssted om Vinteren, 

 thi Murene ere byggede af store Stenblokke uden synderlig 

 Tætningslag. 



Vel er der en god Udsigt fra Ruin I ; men bedre vilde 

 denne have været, om Huset var flyttet noget længere op ad 

 Fjældsiden. Her, som ved andre af de tidligere som oUdkigs- 

 ruiner» tydede Huse, maa man forbavses over — alt under For- 

 udsætningen af, at de virkelig have været benyttede til Udkig — , 

 at de ikke ere anlagte paa de bedste Udkigspunkter i Nær- 

 heden ; tilmed ligge de alle synlige for den Fjende , som de 

 skulde iagttage, og dette synes upraktisk, eftersom det dog maatte 

 være Opgaven, at se saa meget som muligt, uden selv at blive seet. 



Der er imidlertid ved Ruinen her en Omstændighed, som 

 ganske bestemt tyder paa, at den har været et Forraadshus for 

 Varer, der skulde gaa Søvejen, og det er netop Beliggenheden 

 paa Grønstensgangen ; thi kun udfor den er der, paa hele 

 Gaardens Omraade, Mulighed for Landing af større Fartøjer 

 (om Baade tales ikke). Ellers er Kysten flad og i højeste Grad 

 vanskelig at komme ind til. 



Da vi endelig fra andre Steder, (f. Ex. Ruingrupperne 1, 2 

 og 9) hvor slige, hovedsagelig af Sten opførte Huse, findes, 

 se dem ligge fjærnede fra Gaardens Indhuse, uden at de sam- 

 tidig ligge paa Udsigtspunkter, er der, synes det mig, ingen Grund 

 til at søge en Forklaring af dem, som ikke engang har Til- 

 knytningspunkter paa Island, eller som overhovedet nogetsteds, 

 saavidt mig bekjendt, findes omtalt i den gamle Sagaliteratur 

 vedrørende Grønland. 



Nej, Udkigsruinerne maatte, om de fandtes, søges paa 

 Fjældtoppene, og der er kun et eneste saadant Sted i Sydgrøn- 

 land, hvor der paa Toppen af et Fjæld findes noget, som kan 

 ligne Udkigshytter; det er paa Igdlerfigsalik, som vi senere 

 skulle se. 



